**Nennigkofen** estis politika komunumo kaj ekde la 1-a de januaro 2013 parto de la nova en la nova komunumo Lüsslingen-Nennigkofen de la Distrikto Bucheggberg en Kantono Soloturno en Svislando. Ĝi havis 486 loĝantojn je la 31-a de decembro 2010.

Geografio
---------

La iama komunumo Nennigkofen situas en la Svisa Mezlando sur la norda deklivo de la montoĉeno Bucheggberg, 4 kilometrojn sudokcidente de la kantonĉefurbo Soloturno. La nordan limon de la komunumo formas la rivero Aro. De la komunumo oni havas belan vidon al la ĉeno de la Ĵurasa Montaro. La iama komunumo konsistis el la vilaĝo Nennigkofen kaj la setlejoj Riemberg, Reben, Hohfuren, Müli kaj Öli kaj diversaj izolitaj bienoj. Sur la motento Oberwald sur alteco de 551 m s.m. situas la plej alta punkto de la komunumo. La teritorio de la iama komunumo etendiĝas sur areo de 4,60 km², de kiuj 23% estas kovritaj de arbaro, 67% servas por agrikulturo kaj 8% por setlado, 2% estas akvejoj (Aro).

Najbaraj komunumoj
------------------

La iama komunumo Nennigkofen limis en nordoriento kaj oriento al la komunumo Lüsslingen, kun kiu ĝi praktike kun kreskis. En sudo ĝi limas al Lüterkofen-Ichertswil, en okcidento al Leuzigen (BE), kaj en nordo al Selzach.

Trafiko
-------

Tra la iama komunumo pasas la kantona ĉefvojo de Soloturno al Lyss. La plej proksima alveturejo al la svisa aŭtovojo A5, kiu pasas tra la komunuma teritorio, situas 3 kilometrojn oriente apud Soluturno. La fervojlinio de Soloturno al Lyss, kiu havis stacidomon sur la limo inter Nennigkofen kaj Lüsslingen, jam de pluraj jaroj estas fermita por la persona transport. La konekta al la publika transportreto okazas per poŝtaŭtolinio de Büren ĉe Aro al Soloturno.

Historio
--------

En voĉdono de la 25-a de septembro 2011 estis kun granda plimulto akceptita la kuniĝo kun la najbara komunumo Lüsslingen, kiu realiĝis kun efiko de la 1-a de januaro 2013. La nova komunumo nomiĝas Lüsslingen-Nennigkofen.

La unua dokumenta mencio de Nennigkofen datiĝas el la jaro 1392 kiel *Nennikofen* kaj *Nennikoven*. Ekzistas mencioj pri du hodiaŭ ne plu ekzistantaj vilaĝoj sur la komunuma teritorio, nome *Hächelkofen* el la jaro 1342 kiel *hechlikofen* kaj *Bützingen* el la jaro 1440 kiel *Buettigen* kaj 1460 kiel *butzingen*. Dum mezepoko Nennigkofen apartenis al la Senjorujo Bucheggberg. Dum la cetere Senjorujo Bucheggberg estis akirita en la jaro 1391 de Soloturno, Nennigkofen kaj Lüsslingen restis ĝis 1539 sub regado de Berno kaj nur tiam estis konceditaj al Soloturno. La alta jurisdikcio pri Nennigkofen ankoraŭ ĝis la Helveta Revolucio de 1798 apartenis al la berna kampartribunalo Zollikofen. Dum la Helveta Revolucio civitanoj de Nennigkofen, la tiel nomitaj *partiotoj* apartenis al la ribeloj, kiuj subtenis la trubojn de Napoleono, kiuj liberigis la popolon de la dependaj teritorioj de la jarcenta servuteco de la malnova Svisa Ĵurkomunumo.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 4-an de novembro 2011
2. ↑  Fonto: *Thomas Franz Schneider*: *Nennigkofen* en *Historia Leksikono de Svislando* (2009-07-15)

Eksteraj ligiloj
----------------

* Oficiala retejo de la komunumo Nennigkofen
* Nennigkofen en la Historia Leksikono de Svislando germane france itale

* **Vidu ankaŭ en la Vikimedia Komunejo la kategorion Nennigkofen** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Bucheggberg |
| --- |
| Buchegg (Aetigkofen  •  Aetingen  •  Bibern  •  Brügglen  •  Gossliwil  •  Hessigkofen  •  Küttigkofen  •  Kyburg-Buchegg  •  **Mühledorf**  •  Tscheppach)  •  Biezwil  •  Lüsslingen-Nennigkofen (Lüsslingen  •  Nennigkofen)  •  Lüterkofen-Ichertswil  •  Lüterswil-Gächliwil  •  Messen (Balm ĉe Messen  •  Brunnenthal  •  Oberramsern)  •  Schnottwil  •  Unterramsern |  |

 |